Restaurant Frederikshøj er blandt Nordens 30 bedste restauranter ifølge White Guide Nordic, der mandag offentliggjorde en nordisk top 30.

Annonce

Restaurantguiden White Guide udpegede mandag århusianske Frederikshøj som en af Nordens bedste restauranter.

White Guide Nordic indeholder anmeldelser af de 300 bedste restauranter i Danmark, Sverige, Norge, Finland, Island og Færøerne.

Her topper københavnske Noma årets top 30-liste over de bedst anmeldte restauranter, mens Frederikshøj også er blandt de bedste.

Restauranten på Oddervej er at finde på en 20. plads et mulehår foran Kong Hans Kælder i København.